Príloha č. 1 súťažných podkladov

Opis predmetu zákazky - vlastný návrh plnenia

**Opis predmetu zákazky/ Vzor vlastného návrhu plnenia**

**Nákup potravín\_TT MV SR**

**Časť 1: Mäso a mäsové výrobky**

**1. Všeobecné vymedzenie predmetu zákazky**

Predmetom zákazky zadávaných je dodávka mäsa a mäsových výrobkov vrátane služieb spojených s ich dodávkou pre verejného obstarávateľa Ministerstvo vnútra Slovenskej republiky.

**2. Hlavný kód CPV:**

15100000-9 Živočíšne výrobky, mäso a mäsové výrobky

15112000-6 Hydina

15131500-0 Hydinové výrobky

3. Tovar musí byť dodaný v akosti I. triedy a kvalite zodpovedajúcej platným právnym predpisom, veterinárnym a hygienickým normám v súlade s Potravinovým kódexom SR a zákonom č. 152/1995 Z. z. o potravinách v znení neskorších predpisov.

4. Vlastnosti tovaru:

* čerstvé (nie mrazené ani rozmrazované) mäso
* hĺbkovo mrazené mäso
* mäsové výrobky – čerstvé, chladené, kvalitné bez známky po zamrznutí resp. zmrazení/rozmrazení
* mäsové výrobky – bez cudzieho zápachu a cudzej príchute
* mäsové výrobky – bez krvných zrazenín, zbavené prebytočného tuku a vody

5. Predávajúci zodpovedá za kvalitu dodaného tovaru, ktorá musí byť v súlade so zákonom NR SR č. 152/1995 Z. z. o potravinách v znení neskorších predpisov a s ostatnými platnými právnymi predpismi.

6. Tovar musí byť dodaný v bezchybnom stave, tovar bude mať bezchybnú akosť po celú dobu minimálnej trvanlivosti platnej pre jednotlivé druhy výrobkov. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v platnom znení, vrátane vykonávacích predpisov k tomuto zákonu a ďalších všeobecne záväzných platných právnych predpisov, noriem a Potravinového kódexu SR (zodpovedajúcemu potravinárskemu kódexu v zmysle ustanovení výnosu MP a MZ SR č. 2143/006-100 PK SR), bez viditeľných známok mechanického poškodenia alebo kontaminácie.

7. Prepravné prostriedky použité na tovary predmetu zákazky musia spĺňať požiadavky ustanovenia §11 zákona č. 152/1995 Z.z. o potravinách, Nariadenia Európskeho parlamentu a Rady (ES) č. 852/2004 z 29. Apríla 2004 o hygiene potravín, Výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 27. Októbra 2003 č. 2986/2003-100, ktorým sa vydáva hlava Potravinového kódexu hlboko zmrazené potraviny a mrazené potraviny.

8. Požaduje sa uvádzať záručné lehoty pre každý dodaný tovar v dodacích listoch tak, aby bolo možné odkontrolovať dodržiavanie neprekročenia prvej tretiny doby spotreby v čase dodania.

**Stručný opis predmetu zákazky**

|  |  |  |  |
| --- | --- | --- | --- |
| **P.č.** | **Položky predmetu zákazky** | **Odberné množstvo v kg** | **Požaduje sa uviesť presnú špecifikáciu ponúkaného tovaru (napr. názov tovaru, percentuálne zloženie, a pod.), a to tak aby verejný obstarávateľ vedel posúdiť splnenie jeho požiadaviek uvedených v stĺpci „položky predmetu zákazky“** |
| **1** | Kuracie stehno celé, s kožou, kosťou (kalibr.) 250 - 260 g - mrazené | **1400** |  |
| **2** | Kurací stehenný plátok, bez kože a kosti - mrazený | **360** |  |
| **3** | Kuracie prsia bez kosti a kože - mrazené | **1500** |  |
| **4** | Kuracie krídla, s kožou, kosťou - mrazené | **200** |  |
| **5** | Kuracia polievková zmes (chrbty, trupy, krídla, krk) - mrazená | **60** |  |
| **6** | Kuracia pečeň - mrazená | **200** |  |
| **7** | Kurča celé bez drobkov - mrazené | **200** |  |
| **8** | Kačacie stehno celé, s kožou, kosťou (kalibr.) - mrazené | **200** |  |
| **9** | Morčacie stehno horné, bez kosti a kože - mrazené | **1500** |  |
| **10** | Morčacie prsia bez kosti a kože - mrazené | **500** |  |
| **11** | Morčacia šunka (min. podiel mäsa 60% - bez podielu bravčového mäsa a kože) | **300** |  |
| **12** | Kuracia šunka (min. podiel mäsa 60% - bez podielu bravčového mäsa a kože) | **550** |  |
| **13** | Hydinová jemná saláma (min. podiel mäsa 40% - bez podielu bravčového mäsa a kože) | **500** |  |
| **14** | Hydinová točená saláma (min. podiel mäsa 20% - bez podielu bravčového mäsa a kože) | **500** |  |
| **15** | Hydinové párky (min. podiel mäsa 20% - bez podielu bravčového mäsa a kože) | **350** |  |
| **16** | Údená bravčová krkovička bez kosti | **45** |  |
| **17** | Údená bravčová klobása (min. podiel bravč. + hov. mäsa 70%) | **30** |  |
| **18** | Oravská slanina | **30** |  |
| **19** | Bravčové karé bez kosti - chladené | **170** |  |
| **20** | Bravčová krkovička bez kosti - chladená | **100** |  |
| **21** | Bravčové pliecko bez kosti a kože - chladené | **50** |  |
| **22** | Bravčové stehno bez kosti - chladené | **100** |  |
| **23** | Hovädzie plece bez kosti - chladené | **1300** |  |
| **24** | Hovädzie zadné stehno bez kosti - chladené | **900** |  |
| **25** | Hovädzie predné (krk) bez kosti - chladené | **60** |  |
| **26** | Hovädzia roštenka bez kosti - chladená | **280** |  |
| **27** | Kuracie prsia bez kosti a kože - chladené | **200** |  |
| **28** | Morčacie prsia bez kosti a kože - chladené | **200** |  |

**Verejný obstarávateľ ďalej požaduje predložiť k predmetu zákazky pre Časť 1:**

1. scan platného certifikátu vydaného autorizovanými osobami alebo notifikovanými osobami, na motorové vozidlá, ktoré sú spôsobilé na prepravu tovaru určených v predmete zákazky.
2. scan platného potvrdenia Regionálnej veterinárnej a potravinovej správy SR o registrácii prevádzkarne  v súlade so zákonom č. 152/1995 Z. z. o potravinách v znení neskorších predpisov na preukázanie súhlasu štátneho orgánu so skladovaním a distribúciou predmetu zákazky.
3. scan platného potvrdenia Regionálnej veterinárnej a potravinovej správy SR o spôsobilosti motorových vozidiel určených na prepravu potravinárskych výrobkov, alebo záznamu z kontroly vykonanej na motorových vozidlách. V prípade, ak dodávku tovaru bude predávajúci vykonávať na základe zmluvného vzťahu s dopravcom, predloží úradne overenú kópiu uzavretej zmluvy s dopravcom a potvrdenie o spôsobilosti motorových vozidiel použitých na prepravu.